Wɔatwerɛ nsɛm wei ɛwɔ Asante kasa mu Agbadza(pronunciation of "Agbadza" (help·info)) yɛ Ayigbefoɔ nnwom ne asa a ɛhyɛɛ aseɛ firii berɛ a na wɔkɔ ako no, na ɛbɛyɛɛ asa a agye din a na wɔde gyigye wɔn ani. Agbadza yɛ Ayigbefoɔ nnwom ne asa a n'ahyeaseɛ firii tete ɔko asa bi a wɔfrɛ no "Atrikpui" mu a na wɔtaa sa no berɛ a wɔredi Hogbetsotso afahyɛ no.Ayigbefoɔ yɛ nipakuo a wɔwɔ Firaw Mantam a ɛwɔ Ghana. Beninfoɔ ne Togofoɔ a wɔn ase firi Ayigbefoɔ mu nso sa Agbadza. Wɔakyekyɛ asa no mu nnum: 1 .Banyinyi: Eyi yɛ nnianim asa a wɔde yi mpaeɛ ma nananom ne abosom no. 2.Vitsortsor: Eyi ne asa no ankasa. 3.Adzo:Eyi yɛ asa a wɔnnsa no gidigidi na panyin a ɔwɔ wɔn mu na ɛbɔ twene no ka Gankogui ne Axatse no ho. 4.Hatsatsa: Eyi yɛ tete nnwom a wɔde Gankogui ne Atoke de sa. 5.Vutsortsor: Awiei koraa no, wɔsan de asa no ankasa hyehyɛ so. Eyi tumi di nnɔnhwerew dodoɔ pii. Gankogui yɛ twene a wɔanwene no te sɛ adɔma na wɔde dua na ɛbɔ.